Doložka vybraných vplyvov
	Základné údaje

	Názov návrhu zákona
	Zákon o ochrane maloletých osôb v digitálnom priestore a o povinnostiach poskytovateľov platforiem sociálnych sietí a o zmene a doplnení niektorých zákonov

	Navrhovateľ
	Poslanci Národnej rady Slovenskej republiky Ján Horecký, Peter Stachura a Monika Kolejaková

	Definovanie problému
	Nedostatočná právna ochrana maloletých osôb pred rizikami platformového digitálneho prostredia: absencia záväzného mechanizmu age assurance (overovania veku), neexistencia normatívnych požiadaviek bezpečného dizajnu, nekontrolované vystavenie maloletých kyberšikane, groomingu, cielenej reklame a algoritmicky podporovanému návykovému správaniu.

	Ciele a výsledný stav
	Vytvorenie komplexného právneho rámca ochrany maloletých na platformách sociálnych sietí. Výsledkom bude posilnenie práv detí v digitálnom priestore, zavedenie efektívneho technologicky neutrálneho age assurance, bezpečný dizajn platforiem, efektívny dohľad Rady pre mediálne služby a vymáhateľné sankcie.

	Dotknuté subjekty
	Maloleté osoby a ich zákonní zástupcovia; poskytovatelia platforiem sociálnych sietí; Rada pre mediálne služby; Úrad na ochranu osobných údajov SR; Ministerstvo investícií, regionálneho rozvoja a informatizácie SR; Ministerstvo školstva, výskumu, vývoja a mládeže SR; školy; orgány sociálnoprávnej ochrany detí.

	Alternatívne riešenia
	Nulový variant by znamenal zachovanie súčasného nedostatočného stavu bez efektívnej vekovej bariéry a bez záväzných požiadaviek bezpečného dizajnu. Samoregulácia platforiem sa preukázala dlhodobo nepostačujúcou. Legislatívna intervencia je nevyhnutná a v súlade s globálnym regulačným trendom (Austrália, Francúzsko, Španielsko, Malajzia).

	Vykonávacie predpisy
	Návrh zákona si vyžaduje vydanie vyhlášky Ministerstva investícií, regionálneho rozvoja a informatizácie SR podľa § 17 ods. 2 k technickým požiadavkám age assurance a vekového atribútu a vydanie metodických usmernení Rady pre mediálne služby podľa § 17 ods. 1.

	Transpozícia práva EÚ
	Neaplikuje sa. Návrh zákona dopĺňa priamo uplatniteľné nariadenia EÚ (DSA, GDPR, AIA) v oblastiach, v ktorých tieto ponechávajú priestor na prísnejšiu vnútroštátnu úpravu.

	Preskúmanie účelnosti
	Rada pre mediálne služby predloží parlamentnému výboru príslušnému pre oblasť digitálnych médií správu o účinnosti zákona do troch rokov od nadobudnutia jeho účinnosti.

	Vybrané vplyvy materiálu

	Vplyvy na rozpočet verejnej správy
	☐
	Pozitívne
	☒
	Žiadne
	☐
	Negatívne

	z toho rozpočtovo zabezpečené vplyvy, v prípade identifikovaného negatívneho vplyvu
	☐
	Áno
	☒
	Nie
	☐
	Čiastočne

	v tom vplyvy na rozpočty obcí a VÚC
	☐
	Pozitívne
	☒
	Žiadne
	☐
	Negatívne

	Vplyvy na podnikateľské prostredie
	☐
	Pozitívne
	☐
	Žiadne
	☒
	Negatívne

	predpokladané vyčíslenie negatívnych vplyvov na podnikateľské prostredie:
	Jednorazové (implementačné) náklady: Integrácia systémov age assurance: 500 000 EUR až 5 000 000 EUR pre veľkých poskytovateľov (VLOP), 50 000 - 500 000 EUR pre menších poskytovateľov. Redesign registračného procesu a bezpečného dizajnu (safety by design): 100 000 - 2 000 000 EUR podla rozsahu platformy. Priebežné (prevádzkové) náklady: Prevádzka systémov age assurance a compliance dokumentácia: 50 000 - 500 000 EUR ročne. Personálne zabezpečenie compliance agendy: 30 000 - 200 000 EUR ročne. Tieto náklady nesú výlučne poskytovatelia platforiem sociálnych sietí. Pre globálne platformy s obratom v miliardách EUR (Meta, Alphabet, ByteDance) predstavujú náklady menej ako 0,01 % obratu a sú proporcionálne sledovanému záujmu ochrany maloletých. Náklady niesú rozpočtovo zabezpečené - ide o súkromnoprávne povinnosti plnené z vlastných zdrojov povinných subjektov.

	Sociálne vplyvy
	☒
	Pozitívne
	☐
	Žiadne
	☐
	Negatívne

	Vplyvy na životné prostredie
	☐
	Pozitívne
	☒
	Žiadne
	☐
	Negatívne

	Vplyvy na informatizáciu spoločnosti
	☒
	Pozitívne
	☐
	Žiadne
	☐
	Negatívne

	Vplyvy na služby verejnej správy pre občana
	☒
	Pozitívne
	☐
	Žiadne
	☐
	Negatívne

	Vplyvy na manželstvo, rodičovstvo, rodinu a deti
	☒
	Pozitívne
	☐
	Žiadne
	☐
	Negatívne

	Poznámky
	Vplyvy na rozpočet verejnej správy: žiadne - zákon nevytvára nové orgány ani priame nároky na štátny rozpočet; výkon dohľadu RMS prebieha v rámci existujúcich kapacít. Vplyvy na podnikateľské prostredie: negatívne - zákon ukladá poskytovateľom platforiem nové povinnosti (age assurance, safety by design, compliance dokumentácia, nahlasovacie mechanizmy), čo generuje jednorazové implementačné náklady odhadované na 50 000 - 5 000 000 EUR podla veľkosti poskytovateľa a priebežné prevádzkové náklady 80 000 - 700 000 EUR ročne. Negatívny vplyv je odôvodnený a proporcionálny: (a) dotýka sa výlučne veľkých platforiem sociálnych sietí, nie MSP; (b) pre platformy s globálnym obratom v miliardách EUR nepredstavuje náklady vyššie ako 0,01 % obratu; (c) zodpovedajúce povinnosti vyplývajú aj z čl. 28 DSA, t.j. compliance základ čiastočne existuje; (d) náklady sú vyvážené verejným záujmom ochrany duševného zdravia a bezpečnosti detí. Sociálne vplyvy: výrazne pozitívne - znižuje sa vystavenie maloletých groomingu, kyberšikane, online vydieraniu a algoritmicky podporovanému návykovému správaniu; posilňuje sa právne postavenie zákonných zástupcov. Vplyv na informatizáciu: pozitívny - zavedenie vekového atribútu (age assurance infraštruktúra) modernizuje systém digitálnej identifikácie SR v súlade s eIDAS 2.0.

	Kontakt na spracovateľa
	Ján Horecký jan.horecky@nrsr.sk  |  Peter Stachura peter.stachura@nrsr.sk  |  Monika Kolejaková monika.kolejakova@nrsr.sk

	Stanovisko gestorov
	Stanovisko Ministerstva financií SR                                        ☒  vyžiadané   ☐  priložené
Stanovisko Ministerstva hospodárstva SR                              ☒  vyžiadané   ☐  priložené

